|  |  |
| --- | --- |
|  |  |
|  | Meie 02.02.2024 nr 20-1.5/2485-1 |

**Väikeostu pakkumuste küsimine (asjad)**

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt väikeostu pakkumuste küsimise dokumendis (edaspidi väikeostu dokument) esitatud tingimustele.

1. Üldtingimused
   1. Väikeostu nimetus: „Konteinerite soetus“.
   2. Hankija kontaktisik: **Lilian Kallas-Sults**, e-post: **lilian.kallas-sults@politsei.ee**.
   3. Ettevõtjatel on õigus küsida väikeostu dokumendi kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Iga viidet, mille hankija teeb väikeostu dokumendis mõnele tehnilisele tunnustusele, vms kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
   6. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
   7. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   8. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.
2. Väikeostu eseme kirjeldus
   1. Väikeostu esemeks on konteinerite ostmine koos konteinerite tarnimisega kliendi asukohtadesse, mis peavad vastama järgmisetele tingimustele:
      1. Konteiner suurusega vähemalt 9 (üheksa) jalga või suurem;
      2. värvus: tumedad toonid (tumeroheline jne);
      3. ventilatsiooniavad: vähemalt 2 (kaks);
      4. avanev ühest otsast täies ulatuses, suletud konteinerit peab olema võimalik lukustada tabaluku või võtmega;
      5. põranda materjal: ilmastikukindel;
      6. soetatav kogus: 2 (kaks);
      7. konteiner nr 1 tarneaadress: Võmmorski küla. Kontakt vastuvõtul täpsustatakse edukaks osutunud pakkujaga;
      8. konteiner nr 2 tarneaadress: Narva linn, Tiigi 9; Kontakt vastuvõtul täpsustatakse edukaks osutunud pakkujaga;
      9. konteinerid peavad olema paigaldatud loodi;
      10. tarnitavad tooted peavad olema uued;
   2. Konteinereid kasutatakse piirihooldusega seotud tööriistade ja piiritaristu erinevate elementide hoiustamiseks.
3. Nõuded pakkumusele
   1. Pakkumus peab sisaldama:
      1. pakkumuse maksumust (km-ta) koos transpordi ja paigaldusega p.2.1.7 ja 2.1.8 toodud asukohtadesse;
      2. asjade tehnilist kirjeldust;
      3. asjade garantiid;
      4. asjade tarneaega.
   2. Pakkumus on jõus **90 päeva**.
   3. Pakkumus peab olema digitaalselt allkirjastatud ja see tuleb esitada hankija kontaktisiku e-posti aadressile hiljemalt 12.02.2024 kell 15.00. Hilinenud pakkumusi hankija vastu ei võta.
4. Eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Vastavaks tunnistatud pakkumuste seast valib hankija eduka pakkumuse välja madalaima hinna alusel.
   3. Hankija sõlmib edukaks tunnistatud pakkumuse esitanud pakkujaga lepingu kirjalikku taasesitamist võimaldavas vormis, lähtudes väikeostu dokumendis esitatud tingimustest ja eduka pakkuja pakkumusest. Leping loetakse sõlmituks hankija poolt pakkumusele nõustumuse andmisega ja leping kehtib kuni pooled on oma kohustused nõuetekohaselt täitnud.
5. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris. Tasumise tähtaeg peab olema vähemalt 21 päeva.
   2. Pakkuja esitatav arve peab vastama Eesti Vabariigis kehtivatele õigusaktide nõuetele, sisaldama **hankija kontaktisiku nime.**
   3. Asjade vastuvõtmisel kontrollib hankija asjade vastavust väikeostu dokumendis toodud tehnilisele kirjeldusele ja pakkumusele, asjade koguse vastavust väikeostu dokumentidele.
6. Vastutus
   1. Kui täitja ei osuta asjade tarnet vastavalt väikeostu dokumentides märgitud tähtajale, on hankijal õigus nõuda ja täitjal kohustus tasuda leppetrahvi 0,15% vastava täitmisega viivitatud asja hinnast iga viivitatud kalendripäeva eest, kuid mitte rohkem kui 50% hankelepingu kogumaksumusest.
   2. Kui hankelepingu esemeks olev asi ei vasta väikeostu dokumendis ja täitja pakkumuses esitatud tingimustele on hankijal õigus nõuda leppetrahvi 20% hankelepingu kogumaksumuse hinnast.
   3. Nõuetekohaselt esitatud arve tasumisega viivitamise korral on täitjal õigus nõuda ja hankijal kohustus maksta viivist 0,15% tasumisele kuuluvast summast iga viivitatud tööpäeva eest, kuid mitte rohkem kui 50% tasumisele kuuluvast summast.
   4. Garantiitingimuste rikkumisel on hankijal õigus nõuda ja pakkujal kohustus tasuda leppetrahvi 0,15% vastava hankelepingu hinnast iga viivitatud kalendripäeva eest, kuid mitte rohkem kui 50% hankelepingu kogumaksumuse hinnast.
   5. Väikeostu dokumendis sätestatud leppetrahvinõuded on lepitud kokku kohustuse täitmise tagamiseks, mitte kohustuse täitmise asendamiseks.
7. Garantii
   1. Täitja annab hankelepingu esemeks olevatele asjadele (sh asja osad) garantii alates lepingu eseme üleandmisest, kui garantiikirjas või muus dokumendis ei ole ette nähtud teisiti (edaspidi garantiiaeg).
   2. Garantii katab kõiki selle kehtivuse ajal lepingu esemel ilmnenud mittevastavusi, eelkõige valmistusvead. Garantii alla ei kuulu lepingu eseme tavapärane kulumine.
   3. Täitja on kohustatud garantiiajal omal kulul tagama asjade või selle osadel ilmnenud puuduste kõrvaldamise või asendama asja või asja puudustega osad väikeostu dokumendis ja täitja pakkumuses sätestatud tingimustele vastava asjaga või selle osa(de)ga hankija määratud mõistliku tähtaja jooksul hankija kontaktisiku kirjaliku pretensiooni esitamisest arvates.
   4. Garantiiajal asendatud asjale antakse algse garantiiga sama kestusega uus garantii. Asja parandamise korral pikeneb garantii parandamise aja kestuse võrra.
   5. Garantiiremont on hankijale tasuta. Garantiiremondi objektiks oleva hanke esemeks oleva asja transpordi garantiiremonti ja täitjale tagasi toimub täitja kulul.

|  |  |
| --- | --- |
| Lugupidamisega  (allkirjastatud digitaalselt)  Lilian Kallas-Sults  ostujuht |  |